কসমস ২১
কসমস ২১ (রুশ: Космос 21; অর্থ: কসমস ২১) হলো ১৯৬৩ সালে মহাশূণ্যে প্রেরণ করা একটি সোভিয়েত নভোযান। এই অভিযানটিকে নাসা কর্তৃক ভেনেরা কর্মসূচির মহাকাশ প্রোবের প্রযুক্তি পরীক্ষণ কার্যক্রম হিসেবে চিহ্নিত করা হয়েছিলো। এটি শুক্র গ্রহে একটি প্রভাব প্রয়াস হতে পারে, যা সম্ভবত পরবর্তী কসমস ২৭ অভিযানের অনুরূপ, অথবা এটি শুরু থেকেই ভূকেন্দ্রিক কক্ষপথে থাকার উদ্দেশ্যে প্রেরিত হতে পারে। যে জন্যই এটি প্রেরিত হোক না-কেন, মোলনিয়া বাহক রকেট দ্বারা উৎক্ষেপণের পর এই মহাকাশযানটি কখনওই নিম্ন পৃথিবী কক্ষপথ ছেড়ে যেতে পারেনি। ১৯৬৩ সালের ১৪ নভেম্বর, উৎক্ষেপণের তিন দিন পর, এর কক্ষাবর্তন পথটি বিনষ্ট হয়।